**Paste fericit**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paşte fericit

Unde s-a oprit destinul ,

La ce pagină-nvechită,

Unde s-a vărsat veninul

Ca o lacrimă sorbită

De acele buze calde

Ce au ars într-un sărut...

Noi ținând în palme luna

Ca pe -un glob necunoscut!

Unde am greşit cu toții

De păcatul ne e țel ...

Noi cu capete plecate

Şi zâmbind ca un mişel

Ce nu are remuşcări

Şi nu simte vreun regret,

Ne lovim de-acele pietre

Ce stau inimă în piept...!

Unde este adevărul

Ce tu Doamne l-ai creat

Când jertfind o fericire

Pe un drum îngreunat,

Am purtat cu noi durerea

Unor suflete pierdute,

Ne-a înjunghiat destinul

Cu pumnaluri nevăzute!

Unde este azi peronul

Unui tren ce l-am pierdut?

Prin tunelul suferinței

Într-un cerc a dispărut!

Am greşit cărarea vieții,

Ne-am îndepărtat din drum,

Nu mai ştim de este noapte

Sau doar cerul e în fum !

Au aprins în ceruri torțe ,

Îngeri albi în zi de Paşte,

Să aducă o speranță

Când luceafărul se naşte,

Să ne cânte despre raiul

Unde urmele-nfloresc

Pe poteca dimineții

Aripi albe despletesc.

Au aprins în ceruri torțe,

Azi stau îngerii la masă...

Lumânările zâmbesc

Pe pereții goi din casă.

Noaptea chipul ,mi-l ascunde,

Iar copaci-au înflorit,

Dintr-un colț uitat de lume

Va spun ,Paşte fericit!

Ryelle